
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 816 

21 Μαΐου 1999 


ΑΠΟΦΑΣΕΙ Σ 

Αριθ.Ε5/124 

Κανονισμός σπουδών Τ.Ε.Ι. Πειραιά. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 19του άρθρου 1 του Ν. 2621/98 
"Ρύθμιση θεμάτων οργάνωσης και λειτουργίας των τε¬ 
χνολογικών εκπαιδευτικών ιδρυμάτων και άλλες διατά¬ 
ξεις" (ΦΕΚ 136 τ.Α'). 

2. Την αριθ. 5/16-12-98 απόφαση της συνέλευσης του 
Τ.Ε.Ι. Πειραιά η οποία μας διαβιβάστηκε με το αριθ. 
306/15-1 -99 έγγραφο του Τ. Ε. I. Πειραιά. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την αριθ. 5/16-12-98 απόφαση της συνέλευσης 
του Τεχνολογικού Εκπαιδευτικού Ιδρύματος (Τ.Ε.Ι.) Πει¬ 
ραιά με την οποία καταρτίστηκε ο κανονισμός σπουδών 
του παραπάνω ιδρύματος, και η οποία έχει ως ακολού¬ 
θως: 

"ΚΕΦΑΛΑΙΟ ΠΡΩΤΟ 
Σπουδαστές Τ.Ε.Ι., εγγραφές, κύκλοι 
σπουδών, μαθήματα. 

Άρθρο 1 

Σπουδαστές Τεχνολογικών Εκπαιδευτικών Ιδρυμάτων- 
Εγγραφές 

1. Σπουδαστές Τ.Ε.Ι. καθίστανται όσοι εγγράφονται σ' 
αυτά μετά από εισαγωγή, μετεγγραφή ή κατάταξη σύμ¬ 
φωνα με τις κείμενες διατάξεις. 

2. Οι εγγραφές των νεοεισαγομένων σπουδαστών γίνο¬ 
νται στο οικείο τμήμα της σχολής μέσα στα χρονικά όρια 
που ορίζονται εκάστοτε με τις υπουργικές αποφάσεις για 
την εισαγωγή νέων σπουδαστών και με βάση τα δικαιολο- 
γητικά που ορίζονται στις ίδιες αποφάσεις. 

Για όσους προέρχονται από μετεγγραφή ή κατάταξη, 
για την εγγραφή τους απαιτείται η έκδοση σχετικής από¬ 
φασης του τμήματος, σύμφωνα με τις κείμενες διατάξεις. 

3. Για λόγους εξαιρετικής ανάγκης, όπωςνπαρατεταμέ- 
νη θεομηνία, σοβαρή ασθένεια, στράτευση ή απουσία στο 
εξωτερικό, είναι δυνατή η εγγραφή σπουδαστή που κα¬ 


θυστέρησε να εγγράφει μέσα στις προθεσμίες της προη¬ 
γούμενης παραγράφου του άρθρου αυτού, με αιτιολογη¬ 
μένη απόφαση του συμβουλίου της σχολής, ύστερα από 
αίτηση του ενδιαφερομένου σπουδαστή, η οποία υπο¬ 
βάλλεται σε αποκλειστική προθεσμία τριάντα (30) ημε¬ 
ρών από τη λήξη της προθεσμίας εγγραφής και στην ο¬ 
ποία εκτίθενται και οι λόγοι της καθυστέρησης. 

Σπουδαστής που δε γράφτηκε ούτε με τη διαδικασία 
του προηγούμενου εδαφίου αυτής της παραγράφου, χά¬ 
νει το δικαίωμα εγγραφής του στα Τ.Ε.Ι. 

4. Σπουδαστής που έχει εγγράφει και παρακολουθεί μα¬ 
θήματα στο Τ.Ε.Ι. ΠΕΙΡΑΙΑ δεν μπορεί να είναι συγχρόνως 
σπουδαστής και σε άλλο τριτοβάθμιο εκπαιδευτικό ίδρυ¬ 
μα. 

Άρθρο 2 

Ανανέωση εγγραφής 

1. Με την επιφύλαξη της παραγράφου 6 του άρθρου 27 
ν. 1404/1983, ο σπουδαστής υποχρεούται ανά εξάμηνο σε 
ανανέωση εγγραφής. Η ανανέωση γίνεται μια εβδομάδα 
τουλάχιστον πριν από την έναρξη των μαθημάτων του ε¬ 
ξαμήνου με ειδική έντυπη δήλωση που διατίθεται από το 
τμήμα. 

2. Γιατους λόγους που αναφέρονται στην παρ. 3του άρ¬ 
θρου 1 του παρόντος κανονισμού, είναι δυνατή η εγγρα¬ 
φή σπουδαστή που καθυστέρησε να εγγράφει μέσα στις 
προθεσμίες της προηγούμενης παραγράφου του άρθρου 
αυτού, με αιτιολογημένη απόφαση του συμβουλίου του 
τμήματος, ύστερα από αίτηση του ενδιαφερομένου σπου¬ 
δαστή, η οποία υποβάλλεται σε αποκλειστική προθεσμία 
(30) ημερών από τη λήξη της προθεσμίας εγγραφής και 
στην οποία εκτίθενται και οι λόγοι της καθυστέρησης. 

3. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών χάνει τη δυνατότητα να συνεχίσει τις σπουδές 
του στα Τ.Ε.Ι. και διαγράφεται από τα μητρώα της σχολής. 
Σε εξαιρετικές περιπτώσεις, το Συμβούλιο του Τμήματος 
με απόφασή του, μπορεί να παρατείνει τους χρόνους. 

Άρθρο 3 

Κύκλοι σπουδών, έναρξη διακοπή και λήξη μαθημάτων 

1. Τη βασική εκπαιδευτική μονάδα στα Τ.Ε.Ι. αποτελείτο 

διδακτικό εξάμηνο. Κάθε διδακτικό έτος που αρχίζει την 
1η Σεπτεμβρίου και λήγει την 5η Ιουλίου, περιλαμβάνει 
δύο αυτοτελή διδακτικά εξάμηνα: το χειμερινό το οποίο 
αρχίζει την πρώτη εργάσιμη ημέρα μετά τις 20 Σεπτεμ¬ 
βρίου και το Εαρινό, το οποίο αρχίζει μετά τη λήξη των ε¬ 
ξετάσεων β' περιόδου του χειμερινού εξαμήνου. 

Κάθε διδακτικό εξάμηνο περιλαμβάνει 15 πλήρεις ε¬ 
βδομάδες για διδασκαλία και δύο εξεταστικές περιό¬ 
δους, διάρκειας δύο εβδομάδων η καθεμία. 

Η δεύτερη εξεταστική περίοδος του εαρινού εξαμήνου 
γίνεται το πρώτο δεκαπενθήμερο του Σεπτεμβρίου του ε¬ 
πόμενου διδακτικού έτους (αρ. 27 Ν. 1404/1983). 

Μεταξύ των δύο εξεταστικών περιόδων του χειμερινού 
εξαμήνου ή μετά τη λήξη της δεύτερης εξεταστικής πε¬ 
ριόδου και μέχρι την έναρξη του εαρινού εξαμήνου μπο¬ 
ρούν να παρεμβάλλονται ημέρες ελεύθερες μαθημάτων. 

2. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακτικού έτους, καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό μ' εκείνες 
του άρθρου 27 του Ν. 1404/83, από το Συμβούλιο του 
Τ.Ε.Ι. και ανακοινώνονται με ευθύνη του Αντιπροέδρου 
του Τ.Ε.Ι. ενιαία για όλες τις σχολές του Τ.Ε.Ι. το αργότε¬ 
ρο μέχρι τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση σπουδών, μορφές διδασκαλίας, 
εκπαιδευτικές εκδρομές 

Άρθρο 4 

Οργάνωση μαθημάτων-Προγράμματα σπουδών 

1. Οι σπουδές στα Τ.Ε.Ι. οργανώνονται με βάση το εξα¬ 
μηνιαίο μάθημα. Τα μαθήματα του προγράμματος σπου¬ 
δών κάθε τμήματος διακρίνονται σε γενικά υποχρεωτικά, 
κατ’ επιλογήν υποχρεωτικά και προαιρετικά, ως εξής: 

α. γενικά υποχρεωτικά μαθήματα είναι τα μαθήματα υ¬ 
ποδομής και τα βασικά μαθήματα της ειδικότητας, τα ο¬ 
ποία είναι υποχρεωτικά για όλους τους σπουδαστές του 
τμήματος. 

β. κατ’ επιλογήν υποχρεωτικά είναι μαθήματα ειδικότη¬ 
τας που επιλέγονται από τους σπουδαστές από πίνακα 
περισσοτέρων μαθημάτων. Τα μαθήματα αυτά μπορεί να 
είναι ομαδοποιημένα, οπότε ο σπουδαστής επιλέγει υπο¬ 
χρεωτικά όλα τα μαθήματα μιας ομάδας, εκτός εάν είναι 
αδύνατη η διδασκαλία όλων των μαθημάτων μιας ομά¬ 
δας. Στην περίπτωση αυτή γίνεται ελεύθερη επιλογή για 
τη συμπλήρωση των μαθημάτων της ομάδας. Εάν έχουν 
οριστεί κατευθύνσεις, τα μαθήματα που τις χαρακτηρί¬ 
ζουν είναι ομαδοποιημένα. 

γ. προαιρετικά μαθήματα είναι μαθήματα γενικής μόρ¬ 
φωσης ή μαθήματα εμβάθυνσης, υποδομής ή διεπιστη¬ 
μονικά, ή διαπανεπιστημιακά σε συνεργασία με τριτοβάθ¬ 
μια Ιδρύματα του εσωτερικού ή εξωτερικού. 

2. Κάθε μάθημα του προγράμματος σπουδών του τμή¬ 
ματος χαρακτηρίζεται από έναν αριθμό διδακτικών μονά¬ 
δων (δ.μ.). Η διδακτική μονάδα αντιστοιχεί σε μια εβδο¬ 
μαδιαία ώρα διδασκαλίας, για όλα τα μαθήματα του τμή¬ 
ματος. Η πτυχιακή εργασία χαρακτηρίζεται από 15 μέχρι 
20 δ.μ. Στις εκπαιδευτικές επισκέψεις δεν αντιστοιχούν 
διδακτικές μονάδες. 

3. Για τη λήψη του πτυχίου του τμήματος ορίζεται για τα 
κατ’ επιλογήν υποχρεωτικά μαθήματα καθώς και για τα 
προαιρετικά μαθήματα ένας ελάχιστος συνολικός αριθ¬ 


μός διδακτικών μονάδων της παραγράφου 2 του άρθρου 
αυτού. 

Ειδικότερα με βάση το περίγραμμα σπουδών και τη δέ¬ 
σμευση του εδαφίου (γ) της παραγράφου 5 του άρθρου 
αυτού καθορίζεται ο αριθμός των διδακτικών μονάδων 
για τα κατεπιλογήν υποχρεωτικά και προαιρετικά μαθή¬ 
ματα. 

4. Εάν οι γνώσεις που παρέχονται σ' ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενο του δεύτερου. 

"Ενα μάθημα μπορεί να είναι ταυτόχρονα και προαπαι- 
τούμενο ενός μαθήματος και εξαρτώμενο από άλλο μά¬ 
θημα. Για κάθε μάθημα μπορεί να υπάρχουν μέχρι δύο (2) 
προαπαιτούμενα μαθήματα και σε κάθε προαπαιτούμενο 
αντιστοιχούν μέχρι δύο (2) εξαρτώμενα μαθήματα. 

Τα αλληλοσυνδεόμενα με τον τρόπο αυτό μαθήματα 
σχηματίζουν ομάδες που περιλαμβάνουν μέχρι τρία (3) 
μαθήματα και δεν έχουν μεταξύ τους κοινά μαθήματα. 

Με απόφαση της Γ εν. Συνέλευσης του τμήματος, ορίζε¬ 
ται ο αριθμός των προαπαιτούμενων και αλληλοσυνδεό- 
μενων μαθημάτων που δεν μπορεί να υπερβαίνουντο 25% 
& 35% αντίστοιχα, του συνόλου των υποχρεωτικών μαθη¬ 
μάτων. 

5. Η γενική συνέλευση του τμήματος αποφασίζει με βά¬ 
ση το περίγραμμα του προγράμματος σπουδών για : α) 
τον κατ’ αρχήν διαχωρισμό των μαθημάτων σε θεωρητική, 
φροντιστηριακή και εργαστηριακή μορφή διδασκαλίας, 
β) την ειδικότερη ανάλυση του περιγράμματος και των ε¬ 
βδομαδιαίων ωρών κάθε μαθήματος και γ) τα προαπαι- 
τούμενα και εξαρτώμενα από αυτά μαθήματα κατά τις 
διακρίσεις της παραγράφου 3 του άρθρου αυτού. 

Στις Συνελεύσεις των Τμημάτων ειδικότητας, η συμμε¬ 
τοχή των τακτικών Καθηγητών των Γενικών Τμημάτων, 
που διδάσκουν στο Τμήμα είναι υποχρεωτική. 

Τέλος, η γενική συνέλευση του τμήματος κατά την κα¬ 
τανομή των μαθημάτωντου τμήματος ανά εξάμηνο σπου¬ 
δών, σύμφωνα με την παράγραφο 1 /β του άρθρου 26 του 
ν. 1404/83, μεριμνά ώστε: 

α. τα τυπικά προγράμματα των τριών πρώτων εξαμήνων 
σπουδών να μην περιλαμβάνουν κατεπιλογήν υποχρεωτι¬ 
κά μαθήματα. 

β. να διασφαλίζεται η ορθή αλληλουχία μεταξύ των προ- 
απαιτουμένων και των εξαρτημένων από αυτά μαθημά¬ 
των και 

γ. το τυπικό πρόγραμμα κάθε εξαμήνου σπουδών να πε¬ 
ριέχει μαθήματα με συνολικό αριθμό εβδομαδιαίων διδα¬ 
κτικών ωρών μέχρι 36. 

Υπέρβαση του ορίου αυτού δικαιολογείται μόνον αν με¬ 
γάλο μέρος του διδακτικού έργου σ' αυτό το εξάμηνο 
σπουδών προσφέρεται με τη μορφή εργαστηριακών ή 
πρακτικών ασκήσεων ή επισκέψεων. Τα μαθήματα των τυ¬ 
πικών προγραμμάτων χαρακτηρίζονται από το είδος τους 
(γενικά υποχρεωτικά, κατεπιλογήν υποχρεωτικά, προαι- 
τερικά) και από τις μορφές διδασκαλίας τους (θεωρία, ερ¬ 
γαστήρια, κ.λπ.). 

6. Εάν στο πρόγραμμα σπουδών του τμήματος περι¬ 
λαμβάνονται και μαθήματα που ανήκουν στο γνωστικό α¬ 
ντικείμενο γενικού Τμήματος ομάδας μαθημάτων άλλου 
τμήματος, για την κατάρτιση του προγράμματος σπου¬ 
δών του τμήματος, αναφορικά μετά μαθήματα αυτά, σύμ¬ 
φωνα με τις ρυθμίσεις της προηγούμενης παραγράφου, 
του άρθρου αυτού, και κατ' ανάλογη εφαρμογή της πα- 

ραγράφου 4 του άρθρου 26 ν. 1404/83, απαιτείται η σύμ¬ 
φωνη γνώμη της γενικής συνέλευσης του οικείου γενικού 
τμήματος ή της οικείας ομάδας μαθημάτων. Εάν δεν γίνει 
δυνατή η επίτευξη συμφωνίας, η οριστική απόφαση λαμ- 
βάνεται από το συμβούλιο της σχολής, προκειμένου για 
τμήματα και ομάδες μαθημάτων της ίδιας σχολής, ή από 
το συμβούλιο του Τ.Ε.Ι. σε διαφορετική περίπτωση. 

7. Το αργότερο δέκα (10) ημέρες πριν από την έναρξη 
των μαθημάτων κάθε διδακτικού εξαμήνου, συντάσσεται 
με τη φροντίδα του συμβουλίου του τμήματος και ανακοι¬ 
νώνεται με ευθύνη του προϊσταμένου του τμήματος, το ε¬ 
βδομαδιαίο ωρολόγιο πρόγραμμα μαθημάτων του τμή¬ 
ματος το οποίο περιέχει: 

α. τα τυπικά προγράμματα σπουδών κάθε εξαμήνου 

β. τα μέλη του Ε.Π. και Ε.Ε.Π. που θα διδάξουν κάθε μά¬ 
θημα των τυπικών προγραμμάτων και 

γ. την ημέρα, την ώρα και την αίθουσα ή το χώρο που θα 
πραγματοποιηθεί κάθε μάθημα. Κατά την κατάρτιση του 
εβδομαδιαίου ωρολογίου προγράμματος κάθε τμήματος 
λαμβάνεται πρόνοια, ώστε να συμπίπτει ελεύθερος χρό¬ 
νος 3-4 ωρών σε συγκεκριμένη ημέρα της εβδομάδας που 
θα χρησιμοποιείται για τη σύγκληση των οργάνων του 
τμήματος ή συνελεύσεων των μελών του Τ.Ε.Ι. 

8. α. Τα τυπικά προγράμματα των εξαμήνων σπουδών 
του Τμήματος είναι ενδεικτικά και όχι υποχρεωτικά για 
τους σπουδαστές του τμήματος με την επιφύλαξη της πα¬ 
ραγράφου 1, περίπτωση α', του άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. 

Σχετική δήλωση υποβάλλουν στο τμήμα όλοι οι σπου¬ 
δαστές ταυτόχρονα με την εγγραφή ή ανανέωση εγγρα¬ 
φής τους. 

Μέσα στην πρώτη εβδομάδα από την έναρξη των μαθη¬ 
μάτων του εξαμήνου, ο σπουδαστής έχει τη δυνατότητα 
τροποποίησης της αρχικής δήλωσής του, κατά δύο το πο¬ 
λύ μαθήματα. 

8. β. Κατά την κατάρτιση του ατομικού προγράμματος 
σπουδών ο σπουδαστής δικαιούται να δηλώσει μαθήμα¬ 
τα τα οποία περιλαμβάνονται στο τυπικό πρόγραμμα του 
εξαμήνου στο οποίο εγγράφεται ή το πολύ στα τυπικά 
προγράμματα των δύο επόμενων εξαμήνων. 

Σπουδαστής που δεν πέρασε επιτυχώς τα μαθήματα 
του τυπικού προγράμματος του Α' και Β' εξαμήνου σπου¬ 
δών συνεχίζει να τα δηλώνει υποχρεωτικά στα επόμενα ε¬ 
ξάμηνα. 

Ο σπουδαστής έχει δικαίωμα να δηλώσει ελεύθερα θε¬ 
ωρητικά μαθήματα και μέχρι 20 ώρες (στρογγυλοποιημέ- 
νο) εργαστηριακά μαθήματα, δεν μπορεί όμως να δηλώ¬ 
σει εργαστηριακό μάθημα χωρίς να έχει δηλώσει το θεω¬ 
ρητικό μέρος του. 

8. γ. Ο σπουδαστής μπορεί να δηλώνει θεωρητικά μα¬ 
θήματα στα προαπαιτούμενα των οποίων έχει λάβει βαθ¬ 
μό τουλάχιστον τέσσερα (4). 

Εάν στη δήλωση των μαθημάτων που θα παρακολουθή¬ 
σει ο σπουδαστής σ' ένα εξάμηνο δεν τηρούνται οι όροι 
του 8β, θεωρείται αυτοδίκαια ότι η δήλωση περιλαμβάνει 
τα μαθήματα του εξαμήνου εισαγωγής, προκειμένου για 
πρωτοεισαγόμενους σπουδαστές και για παλαιότερους 
σπουδαστές τροποποιείται η δήλωση μαθημάτων με α¬ 
πόφαση του συμβουλίου ύστερα από συνεννόηση με το 
σπουδαστή. 


9. Σε καμία περίπτωση ο σπουδαστής κατ' εφαρμογήν 
της (β) περ. της προηγούμενης παραγράφου, δεν μπορεί 
να καταστεί πτυχιούχος, νωρίτερα από την προβλεπόμε- 
νη χρονική διάρκεια σπουδών του τμήματος. 

Άρθρο 5 

Διδασκαλία ξένων γλωσσών 

1. Σε κάθε τμήμα των Τ.Ε.Ι. διδάσκονται μία ή περισσό¬ 
τερες από τις γλώσσες: 

αγγλική, γαλλική, γερμανική, ιταλική ή ρωσική, ανάλογα 
με το γνωστικό αντικείμενο ή την επαγγελματική κατεύ¬ 
θυνση αποφοίτων του τμήματος. Η διδασκαλία της ξένης 
γλώσσας έχει ως σκοπό να μάθουν οι σπουδαστές πολύ 
καλά και σε βαθμό που να μπορούν να κατανοούν κείμενα 
της ειδικότητάς τους, τη γλώσσα που επέλεξαν. 

2. Στο τυπικό πρόγραμμα σπουδών το μάθημα της ξέ¬ 
νης γλώσσας διδάσκεται σε τέσσερα τουλάχιστον εξάμη¬ 
να σπουδών. Η ξένη γλώσσα ανήκει στα γενικά υποχρεω¬ 
τικά ή στα κατ’ επιλογήν υποχρεωτικά μαθήματα του τμή¬ 
ματος, είναι όμως δυνατό να επιλεγεί και ως προαιρετικό 
μάθημα στην περίπτωση που άλλη ξένη γλώσσα έχει δη¬ 
λωθεί ως υποχρεωτική. 

3. Ο πρωτοεισαγόμένος σπουδαστής που κατέχει την 
ξένη γλώσσα, μπορεί να ζητήσει την απαλλαγή του από 
την υποχρέωση παρακολούθησης της γλώσσας αυτής. 
Για το σκοπό αυτό με απόφαση της οικείας σχολής συ¬ 
γκροτείται από επιτροπή αποτελούμενη από δύο (2) μέλη 
του Ε.Ε.Π. της αντίστοιχης γλώσσας, η οποία εξετάζει και 
εισηγείται στο συμβούλιο του τμήματος για την απαλλα¬ 
γή του ή μη από την παρακολούθηση των μαθημάτων της 
ξένης γλώσσας, για ένα ή περισσότερα εξάμηνα σπου¬ 
δών. Τα εξαμηνιαία μαθήματα ξένης γλώσσας από το ο¬ 
ποίο απαλλάσσεται ο σπουδαστής, δεν βαθμολογούνται. 

Άρθρο 6 

Μορφές διδασκαλίας, συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φροντιστη¬ 
ριακές, πρακτικές και εργαστηριακές ασκήσεις, ανάθεση 
εκπόνησης εργασιών ατομικά ή ομαδικά και εκπαιδευτι¬ 
κές επισκέψεις και εκδρομές. 

2. α. Η θεωρητική ή από έδρας διδασκαλία μαθήματος, 
παρουσιάζει εποπτικά μια ευρεία περιοχή ενός γνωστι¬ 
κού αντικειμένου και τον σχετικό μ' αυτή επιστημονικό 
προβληματισμό. Τμήμα της διδασκαλίας και μέχρι 25% 
αυτής μπορεί να περιλαμβάνει και ειδικές ασκήσεις για 
την εμπέδωση των θεωρητικών γνώσεων με τη μορφή 
φροντιστηριακών ασκήσεων ύστερα από απόφαση της ο¬ 
μάδας μαθημάτων. Επίσης μέρος της ύλης μπορεί ν' ανα¬ 
τίθενται για παρουσίαση σε σπουδαστές ατομικά ή ομα¬ 
δικά. Η συνθετική εφαρμογή γνώσεων, μεθόδων και δια¬ 
δικασιών γίνεται σε ειδικά επιλεγμένα θέματα που 
αναθέτει ο καθηγητής στους σπουδαστές, κατά ομάδες ή 
ατομικά. 

2. β. Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

2. γ. Οι εργαστηριακές και πρακτικές ασκήσεις πραγ¬ 
ματοποιούνται περιοδικά σε κατάλληλους χώρους του 

Τ.Ε.Ι. ή χώρους εργασίας στους οποίους οι σπουδαστές 
κάτω από την επίβλεψη και με την καθοδήγηση του εκ¬ 
παιδευτικού προσωπικού εκπαιδεύονται κατά μικρές ο¬ 
μάδες στην εφαρμογή θεωρητικών, επαγγελματικών ή τε¬ 
χνολογικών μεθόδων, το χειρισμό τεχνικών συστημάτων, 
τον εθισμό στην ομαδική εργασία, τη σύνταξη περιγραφι¬ 
κών εκθέσεων κ.λπ., ώστε να αποκτούν τις κατάλληλες 
δεξιότητες. 

3. Η κατανομή των σπουδαστών σε τμήματα, στα εργα¬ 
στηριακά μαθήματα, γίνεται με ευθύνη του υπεύθυνου 
του εργαστηρίου. Οι σχετικές καταστάσεις κοινοποιού¬ 
νται από τον ομαδάρχη στον Προϊστάμενο του Τμήματος 
κατά τη διάρκεια της πρώτης εβδομάδας από την έναρξη 
των μαθημάτων. 

Άρθρο 7 

Διάρκεια διδασκαλίας και ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων, ορίζεται σε 
σαράντα πέντε (45') λεπτά της ώρας μετά τη λήξη της ο¬ 
ποίας ακολουθεί διάλειμμα δέκα πέντε (15') λεπτών. 

Οι φροντιστηριακές, εργαστηριακές και πρακτικές α¬ 
σκήσεις μπορεί να γίνονται χωρίς διάλειμμα μετά από α¬ 
πόφαση της ομάδας μαθημάτων. 

2. Η διάρκεια διεξαγωγής των σεμιναρίων ρυθμίζεται α¬ 
πό τα διδάσκοντα σε συνεννόηση με τους διδασκόμενους. 

Άρθρο 8 

Εκπαιδευτικές εκδρομές 

1. α. Για την αποτελεσματικότερη εμπέδωση των θεω¬ 
ρητικών γνώσεων των σπουδαστών, οργανώνονται με 
πρωτοβουλία και ευθύνη του τμήματος, εκπαιδευτικές ε¬ 
πισκέψεις και εκδρομές μικρής χρονικής διάρκειας, όχι 
περισσότερες από τρεις (3) συνεχόμενες εργάσιμες ημέ¬ 
ρες το εξάμηνο, σε χώρους εργασίας και βιομηχανικών ε¬ 
γκαταστάσεων. Η έγκριση παρέχεται σύμφωνα με τον ε¬ 
σωτερικό κανονισμό του Τ.Ε.Ι. 

2. β. Πολυήμερες, άνω των τριών (3) ημερών, εκπαιδευ¬ 
τικές εκδρομές, στο εσωτερικό ή το εξωτερικό πραγμα¬ 
τοποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. Η έγκριση παρέχεται α¬ 
πό τον Υπουργό Εθνικής Παιδείας και Θρησκευμάτων ύ¬ 
στερα από εισήγηση του οικείου τμήματος στην οποία πε¬ 
ριλαμβάνεται το πρόγραμμα εκπαιδευτικών επισκέψεων 
και εκτίμηση της απαιτούμενης δαπάνης μεταφοράς των 
σπουδαστών και πρόταση του συμβουλίου του οικείου 
Τ.Ε.Ι. 

Άρθρο 9 

Προπαρασκευαστικά φροντιστηριακά μαθήματα 

1. Με εισήγηση της γενικής συνέλευσης του τμήματος 
και απόφαση του συμβουλίου της σχολής είναι δυνατή η 
διοργάνωση προπαρασκευαστικών μαθημάτων για σπου¬ 
δαστές που δεν μπορούν να ανταποκριθούν στις απαιτή¬ 
σεις μαθημάτων του τμήματος ή της ξένης γλώσσας. Η 
διοργάνωση των προπαρασκευαστικών φροντιστηρίων 
μπορεί να γίνει ή σε επίπεδο σχολής ή σε επίπεδο ΤΕΙ. 

Στην τελευταία περίπτωση απαιτείται απόφαση του 
συμβουλίου του ΤΕΙ μετά από εισηγήσεις των ενδιαφερο¬ 
μένων σχολών. 


2. Τα προπαρασκευαστικά φροντιστηριακά μαθήματα 
διαρκούν ένα διδακτικό εξάμηνο με τρεις (3) το πολύ ε¬ 
βδομαδιαίες διδακτικές ώρες ανά μάθημα και δεκάξι του¬ 
λάχιστον σπουδαστές. Είναι όμως δυνατή η σύμπτυξή 
τους σε μικρότερο χρονικό διάστημα με ανάλογη αύξηση 
των εβδομαδιαίων διδακτικών ωρών. Τα προπαρασκευα¬ 
στικά φροντιστηριακά μαθήματα γίνονται κατά κανόνα 
πέρα από το κανονικό ωράριο σπουδών και δεν καταλή¬ 
γουν σε τελική αξιολόγηση της επίδοσης των σπουδών. 

3. Η διδασκαλία στα προπαρασκευαστικά φροντιστη¬ 
ριακά μαθήματα ανατίθεται σε μέλη του Ε.Π. ή Ε.Ε.Π., 
σύμφωνα με τις διατάξεις που αναφέρονται στη διδασκα¬ 
λία των κανονικών μαθημάτων, από το Συμβούλιο του 
Τμήματος. 

ΚΕΦΑΛΑΙΟ ΤΡΙΤΟ 

Φοίτηση, έλεγχος επίδοσης, επιτυχής παρακολούθηση 

Άρθρο 10 
Φοίτηση 

1. Οι σπουδαστές υποχρεούνται να παρακολουθούν ό¬ 
λα τα μαθήματα του προγράμματος σπουδών τους, σύμ¬ 
φωνα με τη δήλωσή τους και τις ρυθμίσεις της παραγρά¬ 
φου 8 του άρθρου 4 του παρόντος κανονισμού. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από την ομάδα μαθημάτων 
και ανακοινώνονται από τον διδάσκοντα στην αρχή κάθε 
εξαμήνου, με βάση το ωρολόγιο πρόγραμμα του τμήμα¬ 
τος, αφού ληφθούν υπόψη οι ημέρες που επίσημα δε θα 
πραγματοποιηθούν μαθήματα κατά τη διάρκεια του εξα¬ 
μήνου, σύμφωνα με τις διατάξεις του άρθρου 3 παρά¬ 
γραφοι 2 και 3 του παρόντος κανονισμού. 

3. Σε κάθε περίπτωση, εάν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 
οποιονδήποτε λόγο μικρότερος από τα δύο τρίτα (2/3) 
του προβλεπόμενου στο πρόγραμμα σπουδών για όλο το 
διδακτικό εξάμηνο, το μάθημα αυτό θεωρείται ότι δε δι¬ 
δάχτηκε. (Άρθ. 273γ. Ν.1404/1983). Η διαπίστωση γίνεται 
κατά τη λήξη του εξαμήνου με πράξη της ομάδας μαθη¬ 
μάτων και ευθύνη του υπεύθυνου αυτής. 

Άρθρο 11 

Βαθμολογική κλίμακα 

1. Η βαθμολογία σε όλα τα μαθήματα εκφράζεται με την 
αριθμητική κλίμακα: μηδέν έως δέκα (0-10), με βάση επι¬ 
τυχίας το βαθμό πέντε (5). 

2.0 χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 

■ -από 0 - 3,9 : "κακώς” 

■ - από 4 - 4,9: “ανεπαρκώς" 

■ - από 5 - 6,9 : “καλώς” 

■ - από 7 - 8,4 : “λίαν καλώς” 

■ - από 8,5 -10 : “άριστα" 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιας μονάδος. 

Άρθρο 12 

Βαθμοί εργαστηρίου, προόδου και εξετάσεων 

1. α. Για την επιτυχή παρακολούθηση εργαστηριακού 

μαθήματος ή του εργαστηριακού μέρους μεικτού μαθή¬ 
ματος, απαιτείται ο σπουδαστής να έχει διεξαγάγει με ε¬ 
πιτυχία τα 80% των ασκήσεων που πραγματοποιήθηκαν 
κατά τη διάρκεια του εξαμήνου. Την τελευταία εβδομάδα 
του εξαμήνου μπορούν να διεξάγονται συμπληρωματικές 
εργαστηριακές ή πρακτικές ασκήσεις για όσους σπουδα¬ 
στές έχουν αποτύχει ή απουσιάσει σε ποσοστό μέχρι 15% 
των πραγματοποιηθεισών ασκήσεων και μέχρι τη συ¬ 
μπλήρωση του 80%. Τη σχετική απόφαση παίρνει η ομά¬ 
δα μαθημάτων. 

β. Ο βαθμός του εργαστηρίου ή του εργαστηριακού ή 
πρακτικού μέρους μεικτού μαθήματος είναι ανάλογα με 
τη φύση του εργαστηρίου και μετά από απόφαση της ο¬ 
μάδας μαθημάτων. 

ι) ο μέσος όρος όλων των επιμέρους βαθμών των ασκή¬ 
σεων που ο σπουδαστής έχει διεξαγάγει με επιτυχία στα 
ποσοστά του προηγούμενου εδαφίου, ή 

ιι) οι βαθμοί σε εξετάσεις που διεξάγονται τμηματικά ή 
τελικά σε όλη την ύλη του εργαστηρίου. 

γ. Στο τέλος του εξαμήνου ο διδάσκων καταθέτει στο 
τμήμα τη βαθμολογία του εργαστηρίου ή των πρακτικών 
ασκήσεων που καταχωρείται στο πρωτόκολλο και αρχει¬ 
οθετείται. 

2. Σπουδαστής θεωρείται ότι περάτωσε επιτυχώς θεω¬ 
ρητικό μάθημα ή θεωρητικό μέρος μικτού μαθήματος αν 
επιτύχει τελικό βαθμό τουλάχιστον πέντε (5). Η τελική 
βαθμολογία διαμορφώνεται από την επίδοσή του στις τε¬ 
λικές εξετάσεις του εξαμήνου (γραπτές ή προφορικές). 
Στη διαμόρφωση της τελικής βαθμολογίας είναι δυνατό 
μετά από απόφαση της Ο.Μ. να λαμβάνεται υπόψη και η 
συμμετοχή του σπουδαστή σε διάφορες μορφές αξιολό¬ 
γησης, όπως ατομικές ή συλλογικές εργασίες σπουδα¬ 
στών που εκπονούνται κατά τη διάρκεια του εξαμήνου, α¬ 
σκήσεις κ.λπ., καθώς και η γενικότερη συμμετοχή του 
στην εκπαιδευτική διαδικασία που υιοθετείται σε κάθε συ¬ 
γκεκριμένο μάθημα, με συντελεστή όχι ανώτερο του 20%. 

Η σχετική απόφαση της Ο. Μ. θα πρέπει να ανακοινώνε¬ 
ται μία εβδομάδα πριν από την έναρξη των εγγράφων του 
εξαμήνου. 

3. Σπουδαστής θεωρείται επιτυχών στα μαθήματα εκεί¬ 
να που συγκέντρωσε, πέντε (5) τουλάχιστον μονάδες με 
οποιοδήποτε τρόπο. 

4. Ο βαθμός αυτών που προέρχονται από κατάταξη ε¬ 
ξάγεται ως εξής: το τμήμα υποδοχής με απόφαση του 
συμβουλίου του, σύμφωνα με τις κείμενες διατάξεις, α¬ 
παλλάσσει τους κατατασσόμενους από μάθημα ή ασκή¬ 
σεις που έχουν εξετασθεί με επιτυχία στη σχολή ή το τμή¬ 
μα προέλευσης και καθορίζει τα μαθήματα και τις ασκή¬ 
σεις προηγούμενων εξαμήνων, στα οποία οι κατατασ- 
σόμενοι οφείλουν να εξεταστούν, εφόσον δεν διδάχθη¬ 
καν ή δεν ασκήθηκαν πλήρως ή επαρκώς σ' αυτά, στη σχο¬ 
λή ή το τμήμα προέλευσης, ανεξάρτητα από το εξάμηνο 
που έγινε η κατάταξη. 

Για μαθήματα που ανήκουν στα Γενικά Τμήματα, οι α¬ 
παλλαγές θα γίνονται μετά από σύμφωνη γνώμη του Γ ενι¬ 
κού Τμήματος που έχει την αρμοδιότητα των μαθημάτων 
αυτών. 

5. Σπουδαστής που δεν παρακολούθησε με επιτυχία υ¬ 
ποχρεωτικό μάθημα, πρέπει να το επαναλάβει κατά το ε¬ 
πόμενο εξάμηνο. Αν απέτυχε σε κατ’ επιλογήν υποχρεω¬ 
τικό μάθημα ομάδας μαθημάτων που χαρακτηρίζουν κα¬ 
τεύθυνση, πρέπει να το επαναλάβει το επόμενο εξάμηνο 
ή να αλλάξει το μάθημα ή την κατεύθυνση, ενώ αν απέτυ¬ 


χε σε προαιρετικό μάθημα, μπορεί να το επαναλάβει σε ε¬ 
πόμενα εξάμηνα ή να το αντικαταστήσει με άλλο. 

Για κάθε μάθημα που δηλώνει ο σπουδαστής, μπορεί να 
συμμετάσχει στις δύο (2) εξεταστικές περιόδους που α¬ 
κολουθούντο εξάμηνο. 

6. α. Ο τελικός βαθμός προκύπτει από το συνυπολογι- 
σμό των βαθμών του θεωρητικού και εργαστηριακού/ 
πρακτικού μέρους του μεικτού μαθήματος, με συντελε¬ 
στές που κυμαίνονται μεταξύ 0,40 και 0.60 και έχουν ά¬ 
θροισμα ένα (1). Η κατανομή αυτή καθορίζεται από την ο¬ 
μάδα μαθημάτων με βάση τις ώρες και τις συνθήκες δι¬ 
δασκαλίας ως και τη φύση κάθε μέρους του μαθήματος. 

β. Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη¬ 
ριακό πρακτικό μέρος του μαθήματος αυτού έχει την έν¬ 
δειξη τουλάχιστον "καλώς”. 

γ. Ο τελικός βαθμός αμιγώς εργαστηριακού/πρακτικού 
ή αμιγώς θεωρητικού μαθήματος είναι ο βαθμός που κα¬ 
θορίζεται στις παραγράφους 1,3 και 5 του άρθρου αυτού 
αντίστοιχα. 

δ. Σε περίπτωση επιτυχούς παρακολούθησης ενός μό¬ 
νου μέρους μεικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 

Κανονισμός εξετάσεων περιόδου πτυχιακής εργασίας 
και πρακτικής άσκησης. Λήψη πτυχίου 

Άρθρο 13 

Εξεταστικές περίοδοι εξαμήνου, 
πρόγραμμα εξετάσεων 

1. α. Μετά τη λήξη των μαθημάτων κάθε διδακτικού ε¬ 
ξαμήνου ακολουθούν δύο (2) εξεταστικές περίοδοι, δύο 
(2) εβδομάδων η καθεμία κατά τη διάρκεια των οποίων οι 
σπουδαστές εξετάζονται γραπτά ή προφορικά κατά την 
κρίση της ομάδας μαθημάτων, σε όλη τη διδακτέα ύλη κά¬ 
θε μαθήματος που δηλώθηκε από το σπουδαστή και προ- 
βλέπεται από τα αναλυτικά προγράμματα. 

1. β. Η εξεταστέα ύλη ανακοινώνεται με την έναρξη του 
εξαμήνου και δεν μπορεί να τροποποιηθεί για οποιονδή- 
ποτε λόγο. 

2. Οι εξετάσεις περιόδου σε θεωρητικά μαθήματα ή στο 
θεωρητικό μέρος μεικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα που συντάσσεται 
από το συμβούλιο του τμήματος και ανακοινώνεται με ευ¬ 
θύνη του προϊσταμένου του τμήματος δεκαπέντε (15) η¬ 
μέρες πριν από την έναρξη των εξετάσεων. 

Το πρόγραμμα εξετάσεων περιλαμβάνει: 

-το εξεταζόμενο μάθημα με τον κωδικό του αριθμό 
-τον εισηγητή των θεμάτων 
-ημερομηνία, ώρα και αίθουσα εξετάσεων 
-ένδειξη αν το μάθημα εξετάζεται "γραπτά” ή "προφο¬ 
ρικά” και 

-τα ονοματεπώνυμα των εποπτών και επιτηρητών, δύο 
το ελάχιστο για κάθε αίθουσα. 

3. Σε περίπτωση που για λόγους μη υπαιτιότητας των 
σπουδαστών δεν πραγματοποιηθούν οι τελικές εξετάσεις 
της μιας ή και των δύο εξεταστικών περιόδων σε μάθημα 
ή μαθήματα του οικείου διδακτικού εξαμήνου, αυτές διε- 
νεργούνται στο αμέσως επόμενο διδακτικό εξάμηνο και 
μετά τη λήξη των εβδομάδων διδασκαλίας του εξαμήνου 

αυτού. Για τη συμμετοχή στις εξετάσεις μαθημάτων που 
διεξάγονται, σύμφωνα με τα προηγούμενα, στο αμέσως 
επόμενο διδακτικό εξάμηνο, δεν απαιτείται δήλωση του 
μαθήματος από το σπουδαστή, ούτε έχουν εφαρμογή, ό¬ 
σον αφορά στα μαθήματα αυτοί οι περιορισμοί της διάτα¬ 
ξης των περιπτώσεων της παρ. 8 του άρθρου 4 του παρό¬ 
ντος κανονισμού. 

Άρθρο 14 

Οργάνωση των εξετάσεων περιόδου 

1. Τη γενική ευθύνη της εύρυθμης διεξαγωγής των εξε¬ 
τάσεων του τμήματος έχει ο προϊστάμενος το υ τμήματος, 
ο οποίος μεριμνά έγκαιρα για τον ορισμό εποπτών, την 
καταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσε¬ 
ων. 

2. Ως επιτηρητές των εξετάσεων ορίζονται από τον 
Προϊστάμενο του τμήματος, μέλη του Ε.Π., Ε.Ε.Π. και 
Ε.Τ.Π. καθώς και οι λοιποί συνεργάτες του τμήματος στα 
πλαίσια των ωρών απασχόλησής τους κατά βαθμίδα και 
με συνεκτίμηση του χρόνου που απαιτείται για την προε¬ 
τοιμασία των εισηγήσεων και για τις διορθώσεις των γρα¬ 
πτών δοκιμίων. Σε περίπτωση έλλειψης του προαναφερο- 
μένου προσωπικού, ως επιτηρητές ορίζονται και άλλες 
κατηγορίες προσωπικού με πράξη του διευθυντή της 
σχολής. 

Τις εξετάσεις μαθήματος γενικού Τμήματος ως επιτη¬ 
ρητές ορίζονται από τον προϊστάμενο του γενικού τμήμα¬ 
τος, τα μέλη Ε.Π., Ε.Ε.Π., Ε.Τ.Π. καθώς και οι επιστημονι¬ 
κοί και εργαστηριακοί συνεργάτες του Γενικού Τμήμα¬ 
τος. 

3. Τα θέματα των εξετάσεων εισηγείται αυτός ή αυτοί 
που δίδαξαν το μάθημα, σύμφωνα με τις διακρίσεις του 
άρθρου 6 παράγραφος 3ατου παρόντος κανονισμού, κα¬ 
τά το εξάμηνο που έληξε και σε περίπτωση απουσίας του 
ή κωλύματος, τα θέματα θέτει και εισηγείται άλλος εκπαι¬ 
δευτικός από την ίδια ομάδα μαθημάτων, που ορίζεται με 
πράξη του προϊσταμένου του τμήματος μετά από εισήγη¬ 
ση της ομάδας μαθημάτων. 

4. Σε περίπτωση προφορικής εξέτασης, η εξέταση λαμ¬ 
βάνει χώρα κατά ομάδα τριών τουλάχιστον εξεταζομένων 
σπουδαστών. 

5. Η διάρκεια επεξεργασίας των θεμάτων κατά τη γρα¬ 
πτή εξέταση κάθε μαθήματος σε καμιά περίπτωση δεν 
μπορεί να υπερβεί τις τρεις (3) ώρες. Οι εξετάσεις κάθε 
μαθήματος, διεξάγονται με την ευθύνη του διδάσκοντα το 
μάθημα. 

6. Σπουδαστής που απέτυχε σε μάθημα επί τέσσερις 
συνεχείς εξεταστικές περιόδους δύναται με πλήρως αι¬ 
τιολογημένη αίτησή του προς το συμβούλιο του Τμήμα¬ 
τος εντός δέκα (10) ημερών από την έκδοση των αποτε¬ 
λεσμάτων και αφού προηγουμένως συμβουλευτεί το γρα¬ 
πτό του, να ζητήσει την αναβαθμολόγησή του από τρι¬ 
μελή επιτροπή. 

Το Συμβούλιο, αφού σταθμίσει τους λόγους, δύναται να 
ορίσει τριμελή επιτροπή από μέλη της οικείας Ομάδας 
Μαθημάτων με τη συμμετοχή του διδάσκοντος για την α¬ 
ναβαθμολόγηση του γραπτού . Η βαθμολογία θα προκύ¬ 
πτει από το μέσο όρο της βαθμολογίας των μελών της Ε¬ 
πιτροπής. 

Σε περίπτωση αρνητικής κρίσεως, ο σπουδαστής μπο¬ 
ρεί να κάνει εκ νέου χρήση του δικαιώματος του αυτού με¬ 
τά από τρεις εξεταστικές περιόδους στις οποίες συμμε¬ 
τείχε ανεπιτυχώς. 


Άρθρο 15 

Διαδικασία διεξαγωγής εξετάσεων, 

"τράπεζα θεμάτων” 

1. Για την ανάπτυξη των θεμάτων, χορηγούνται στους ε¬ 
ξεταζόμενους σπουδαστές ειδικά σφραγισμένα και υπο¬ 
γραμμένα ιδιόχειρα από τον εξεταστή του μαθήματος 
φύλλα χάρτου-κόλλες αναφοράς ή τυπωμένα ερωτημα- 
τολόγια-με ευθύνη των επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται ν' αντιγράφει από 
βιβλία ή σημειώσεις από γραπτό σπουδαστή ή συνεννοεί¬ 
ται με άλλον ή άλλους σπουδαστές ή παρεμποδίζει την ο¬ 
μαλή διεξαγωγή των εξετάσεων μηδενίζεται, αφού σημει¬ 
ωθεί και μονογραφηθεί το γραπτό του από τον επιτηρητή 
που έκανε τη διαπίστωση αυτή. 

4. Κατά τη διενέργεια των εξετάσεων εκδίδεται σχετική 
εγκύκλιος από τον αρμόδιο αντιπρόεδρο του Ιδρύματος, 
η οποία είναι υποχρεωτική στην εφαρμογή της. 

5. Η κατ' εξαίρεση και με ειδικές συνθήκες εξέταση επι¬ 
τρέπεται μόνο για σπουδαστές με ειδικές ανάγκες. 

6. Μέσα σε πέντε (5) ημέρες από τη διεξαγωγή του μα¬ 
θήματος, ο εκπαιδευτικός καταθέτει στο τμήμα τη βαθ¬ 
μολογία των εξετάσεων περιόδου καθώς και τον τελικό 
βαθμό του μαθήματος. Μετά από σχετικό έλεγχο, το τμή¬ 
μα προβαίνει στην ανακοίνωση των αποτελεσμάτων και 
στην αρχειοθέτηση των βαθμολογιών. 

7. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο. Κατά το διάστημα αυτό ο σπου¬ 
δαστής μπορεί να ζητήσει από τον αρμόδιο διδάσκοντα 
να δει το γραπτό του. 

8. α. Ο εξεταστής κάθε μαθήματος υποχρεούται να πα- 
ραδίδει στον υπεύθυνο της ΟΜ. της σχολής του ένα (1) α¬ 
ντίγραφο των θεμάτων που προορίζονται για την εξέταση 
των σπουδαστών. 

8. β. Στο τέλος κάθε εξεταστικής περιόδου, γίνεται α¬ 
ξιολόγηση των θεμάτων που κατατέθηκαν στη σχολή από 
την οικεία ομάδα μαθημάτων και αποφασίζεται η κωδικο¬ 
ποίηση ή μη συγκεκριμένου θέματος. 

8. γ. Για την κωδικοποίηση, αρχειοθέτηση, διατήρηση 
και διακίνηση των θεμάτων του προηγούμενου εδαφίου 
δημιουργείται σε κάθε σχολή ΤΕΙ "Τράπεζα θεμάτων” κα¬ 
τά τμήμα και ομάδες μαθημάτων, σκοπός της οποίας είναι 
η διευκόλυνση των εξεταστικών διαδικασιών. Ο χαρακτή¬ 
ρας των θεμάτων είναι εμπιστευτικός. 

8. δ. Η "Τράπεζα θεμάτων” λειτουργεί και ως δανειστι¬ 
κή μεταξύ των μελών του Ε.Π. και Ε.Ε.Π. της σχολής. 

Άρθρο 16 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μια πτυχιακή εργασία με θέμα που πρέπει να έχει άμεση 
σχέση με τα πραγματικά προβλήματα της παραγωγής και 
των υπηρεσιών. 

Τατακτικά μέλη του Ε.Π. καθώς και οι επιστημονικοί συ¬ 
νεργάτες του Τμήματος, προτείνουν θέματα πτυχιακής 
εργασίας τα οποία εγκρίνονται από την ομάδα μαθημά¬ 
των και ανακοινώνονται έγκαιρα στους σπουδαστές. 

Γ ια την εκπόνηση της πτυχιακής εργασίας χρησιμοποι¬ 
ούνται, εφόσον είναι απαραίτητο, οι χώροι και ο εξοπλι- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10325 


σμός καθώς επίσης τυχόν αναγκαία οικονομικά μέσα του 
Τ.Ε.Ι., πτυχιακή εργασία μπορεί να πραγματοποιηθεί επί¬ 
σης εκτός Τ.Ε.Ι. σε οργανισμούς, ιδρύματα, υπηρεσίες, ι¬ 
διωτικές επιχειρήσεις κ.λπ., ύστερα από απόφαση του 
συμβουλίου του τμήματος. Τις προϋποθέσεις ανάθεσης 
πτυχιακών εργασιών και κάθε σχετικό θέμα καθορίζει με 
απόφασή της η ομάδα μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 

3. Κάθε μέλος του Ε.Π. του τμήματος καθώς και οι επι¬ 
στημονικοί συνεργάτες στα πλαίσια απασχόλησής τους 
αναλαμβάνει την επίβλεψη αριθμού πτυχιακών εργασιών, 
ανάλογα με τις ώρες διδακτικού έργου που του έχει ανα¬ 
τεθεί, ο αριθμός πτυχιακών εργασιών που μπορούν να ε¬ 
πιβλέπουν τα μέλη του Ε.Π. καθορίζεται από το συμβού¬ 
λιο του τμήματος. 

4. Από το συμβούλιο του τμήματος ορίζεται για κάθε θέ¬ 
μα πτυχιακής εργασίας ένα τακτικό ή έκτακτο μέλος του 
Ε.Π. που επιβλέπει την πρόοδο στην επεξεργασία του θέ¬ 
ματος, καθοδηγεί τους σπουδαστές στην αναζήτηση της 
καλύτερης λύσης, φροντίζει για την παροχή των αναγκαί¬ 
ων διευκολύνσεων σε χώρους και σε εξοπλισμό και επο¬ 
πτεύει τα μέλη του Ε.Τ.Π. όπου η συμβολή τους κρίνεται 
αναγκαία. Επίσης εισηγείται στον προϊστάμενο του τμή¬ 
ματος τη διάθεση των απαραίτητων χρηματικών ποσών 
για αναλώσιμα υλικά κ.λπ. Για πτυχιακές εργασίες που 
πραγματοποιούνται σε χώρους εκτός ΤΕΙ, ο επιβλέπων 
εκπαιδευτικός περιορίζεται στο επιστημονικό τεχνικό μέ¬ 
ρος της εργασίας. 

Επίβλεψη πτυχιακής εργασίας μπορεί να ανατεθεί σε 
μέλη Ε.Π. ή σε επιστημονικούς συνεργάτες άλλου τμήμα¬ 
τος ή γενικού τμήματος μετά από κοινή απόφαση των 
συμβουλίων των δύο τμημάτων. 

5. Η επεξεργασία της πτυχιακής εργασίας μπορεί να ε¬ 
πεκταθεί και πέραν από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. 

6. Μετά την ολοκλήρωση της πτυχιακής εργασίας, ο ε- 
πιβλέπων εκπαιδευτικός εισηγείται γραπτώς προς τον 
προϊστάμενο του Τμήματος τη σύσταση εξεταστικής Επι¬ 
τροπής για την αξιολόγησή της. 

Η εισήγηση του επιβλέποντα υποβάλλεται δια του πρω¬ 
τοκόλλου στον Προϊστάμενο του Τμήματος από τον 
σπουδαστή με ειδική αίτηση στην οποία επισυνάπτονται 
και 4 αντίτυπα της πτυχιακής εργασίας. Από αυτά το ένα 
μένει στο Τμήμα και από ένα παίρνει το κάθε μέλος της Ε¬ 
πιτροπής. 

Ο Προϊστάμενος του τμήματος ορίζει ημερομηνία μέσα 
στο χρόνο μαθημάτων, κατά την οποία γίνεται παρουσία 
της πτυχιακής εργασίας ή αριθμού πτυχιακών εργασιών 
ενώπιον τριμελούς επιτροπής από μέλη του Ε.Π. του τμή¬ 
ματος, ο οποίος προεδρεύει και της επιτροπής. Την πα¬ 
ρουσίαση αυτή μπορούν να παρακολουθήσουν όλα τα μέ¬ 
λη του Ε.Π. και οι σπουδαστές της Σχολής. 

7. Σε περίπτωση έλλειψης μελών των Ε.Π. συναφούς ει¬ 
δικότητας στο ίδιο τμήμα, η επιτροπή συμπληρώνεται α¬ 
πό μέλη άλλου τμήματος ή γενικού τμήματος που έχουν 
συνάφεια με το αντικείμενο. Τα μέλη της επιτροπής πα¬ 
ρακολουθούν την παρουσίαση της εργασίας και υποβάλ¬ 


λουν διευκρινιστικές και εξεταστικές ερωτήσεις, ώστε να 
διαμορφώσουν άποψη για την ορθότητα και την πληρό¬ 
τητα της λύσης που δόθηκε στο πρόβλημα και για το βαθ¬ 
μό συμμετοχής καθενός από τους συμμετέχοντες στην ε¬ 
πεξεργασία του θέματος σπουδαστές. Τα μέλη της επι¬ 
τροπής εξέτασης της πτυχιακής εργασίας κρίνουν κατά 
πλειοψηφία την επιτυχή ή μη περάτωση αυτής, ύστερα α¬ 
πό πρόταση του επιβλέποντα εκπαιδευτικού, ο βαθμός δε 
που θα δοθεί στην πτυχιακή εργασία ή σε καθένα από 
τους συμμετέχοντες στην ομάδα επεξεργασίας ξεχωρι¬ 
στά προκύπτει από το μέσο όρο της βαθμολογίας των με¬ 
λών της επιτροπής. 

8. Στην περίπτωση που μια πτυχιακή εργασία κριθεί ελ¬ 
λιπής, αναπέμπεται για συμπληρωματική επεξεργασία, ο¬ 
πότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

Άρθρο 17 

Πρακτική Άσκηση στο Επάγγελμα 

Οι σπουδαστές υποχρεούνται σε εξάμηνη πρακτική ά¬ 
σκηση στο επάγγελμα σύμφωνα με τις διατάξεις Π.Δ. 

Άρθρο 18 

Βαθμός πτυχίου. Ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

β_ δ1β1+δ2β2 + . ..δνβν 
δΐ +δ2+...δν 

όπου β 1 β2.βν είναι οι βαθμοί όλων των μαθημάτων 

που παρακολούθησε ο σπουδαστής και δΐ δ2.δν. οι 

αντίστοιχες διδακτικές μονάδες, σύμφωνα με την παρά¬ 
γραφο 4 του άρθρου 4 του διατάγματος αυτού. 

Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στην ίδια 
παράγραφο του άρθρου 4 του παρόντος. 

2. Ο/Η τελειόφοιτος των Τ.Ε.Ι. ανακηρύσσεται πτυχιού- 
χος, αφότου συμπληρώθηκαν όλες οι απαιτούμενες, σύμ¬ 
φωνα με την παράγραφο 5 του άρθρου 27 του νόμου 
1404/1983, προϋποθέσεις και ειδικότερα από τη χρονο¬ 
λογία που κατατέθηκε μέσω πρωτοκόλλου της σχολής 
και η τελευταία προϋπόθεση. 

Άρθρο 19 

Φυσική Αγωγή Αθλητικές δραστηριότητες 

Οι εκπαιδευτικοί Φυσικής Αγωγής του ΤΕΙ είναι αρμόδι¬ 
οι για τη μαζική άσκηση και άθληση των σπουδαστών με 
στόχο την εδραίωση και βελτίωση της σωματικής τους υ¬ 
γείας και την ψυχαγωγία τους. 

Οι σπουδαστές έχουν τη δυνατότητα να μετέχουν στο 
πρόγραμμα των αθλητικών δραστηριοτήτων, που διεξά¬ 
γεται με την ευθύνη των Καθηγητών Φυσικής Αγωγής, στο 
οποίο περιλαμβάνονται εσωτερικοί αγώνες ατομικών και 
ομαδικών αθλημάτων. Οι εκπαιδευτικοί Φυσ. Αγωγ. έχουν 
την ευθύνη για τη συγκρότηση αντιπροσωπευτικών ομά¬ 
δων για τη συμμετοχή των ΤΕΙ σε Πανελλήνια Πρωταθλή¬ 
ματα Τριτοβάθμιας Εκπαίδευσης και σε κάθε αθλητική εκ¬ 
δήλωση που θα εγκρίνουν τα αρμόδια όργανα του ΤΕΙ. 

ΚΕΦΑΛΑΙΟ ΠΕΜΠΤΟ 
Τίτλοι σπουδών, βιβλιάρια, ταυτότητα, 
τηρούμενα βιβλία 

Άρθρο 20 
Τίτλοι σπουδών 

1. Στους σπουδαστές των Τ.Ε.Ι. χορηγούνται οι ακό¬ 
λουθοι τίτλοι σπουδών 

α. βεβαίωση σπουδαστικής κατάστασης 
β, πιστοποιητικό αποφοίτησης 
γ. πτυχίο 

2. Η βεβαίωση σπουδαστικής κατάστασης αποτελεί α¬ 
ντίγραφο του βιβλιαρίου σπουδών του σπουδαστή. 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4.0 τύπος του πτυχίου καθορίζεται σύμφωνα μετηνπα- 
ράγραφο 8 του άρθρου 27 του ν. 1404/83. 

Άρθρο 21 

Βιβλιάριο σπουδών, σπουδαστική ταυτότητα, εισιτήριο 

1. Στους σπουδαστές των Τ.Ε.Ι. χορηγούνται: 
α. βιβλιάριο σπουδών και 

β. σπουδαστική ταυτότητα, ο τύπος και το περιεχόμενο 
των οποίων καθορίζεται με απόφαση του Υπουργού Εθνι¬ 
κής Παιδείας και Θρησκευμάτων. 

Στους σπουδαστές των Τ.Ε.Ι. χορηγείται επίσης και ει¬ 
δικό σπουδαστικό εισιτήριο σύμφωνα με τις κείμενες δια¬ 
τάξεις. 

Άρθρο 22 

Τηρούμενα βιβλία στο τμήμα και τη σχολή 
1. Για την παρακολούθηση της σπουδαστικής κατάστα¬ 


σης του τμήματος τηρούνται τα ακόλουθα βιβλία και πρα¬ 
κτικά: 

α. μητρώο σπουδαστών 

β. μητρώο πτυχιούχων 

γ. βιβλίο πρακτικών συμβουλίου του τμήματος 

δ. βιβλίο πρακτικών γενικής συνέλευσης του τμήματος. 

2. α. Ο τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό των Τ.Ε.Ι. 

β. Το βιβλίο των πρακτικών του συμβουλίου και της γε¬ 
νικής συνέλευσης του τμήματος, αποτελείται από τα επι- 
μέρους δακτυλογραφημένα έντυπα ή πρακτικά, τα οποία 
στο τέλος κάθε χρόνου βιβλιοδετούνται και αρχειοθετού¬ 
νται χρονολογικά. 

3. Σε επίπεδο σχολής τηρείται μόνο βιβλίο πρακτικών 
του συμβουλίου σύμφωνα με την περίπτωση (β) της προη¬ 
γούμενης παραγράφου, καθώς επίσης και καρτελο-αρ- 
χείο (σύστημα ΙοΓάοχ) του σπουδαστικού δυναμικού ό¬ 
λης της σχολής. 

4. Ανάλογα με τις τεχνικές του δυνατότητες κάθε Τ.Ε.Ι., 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί ε¬ 
πίσημα επικυρωμένα αντίγραφα αυτής στον ενδιαφερό¬ 
μενο σπουδαστή”. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 30 Απριλίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

